Diari Oficial de la Generalitat Valenciana


Sumari del DOGV 5875, del 21-10-2008 (2008/12601)

ORDE de 15 d'octubre de 2008, de la consellera d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12246


Data del document
:   15-10-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * mecanització agrària
    * equip agrícola
    * suport econòmic
    * modernització de l'explotació agrària
    * ajuda pública

ORDE de 15 d'octubre de 2008, de la consellera d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris. [2008/12091]  
Per mitjà de la Resolució de 30 de juny de 2008, de la consellera d'Agricultura, Pesca i Alimentació, es va establir la convocatòria per a l'any 2008 de les ajudes destinades a la promoció de noves tecnologies en maquinària i equips agraris.  
Per mitjà de l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris, modificada per mitjà de l'Orde de 15 de maig de 2007, de la Conselleria d'Agricultura, Pesca i Alimentació (DOCV núm. 5524, de 31 de maig de 2007), i per mitjà de l'Orde de 28 de juny de 2006, de la mateixa conselleria (DOCV núm. 5299, de 10 de juliol de 2006), s'establia en l'article 10.1 com a termini de justificació de les ajudes fins al 31 d'octubre.   
Com a conseqüència del retard en la incorporació dels fons finalistes hi ha hagut un ajornament en la resolució de concessió de les ajudes als beneficiaris i, per això, disposen d'un termini molt breu per a la justificació de les inversions. Així mateix, davant de la falta de previsió d'efectius en el mercat de maquinària agrícola, el termini també es considera massa breu.   
D'altra banda, els fons destinats per a estes ajudes són finalistes procedents del Ministeri de Medi Ambient i Medi Rural i Marí i, per tant, és d'interés el pagament durant l'exercici 2008.  
Per això, i en virtut del que s'establix en l'article 8 de l'Orde de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, que permet que les màquines i equips hagen de ser justificats en el termini màxim d'un any, i en compliment del que s'establix en l'article 49 de la Llei 30/1992, de Règim Jurídic de les Administracions Publiques i del Procediment Administratiu Comú, i en virtut de les competències que tinc atribuïdes.  
ORDENE  
Article únic  
Es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris, de manera que:   
1. L'actual «Disposició transitòria única» passa a denominar-se «Disposició transitòria primera».  
2. S'hi introduïx una disposició transitòria segona amb el text normatiu següent:  
«Per a les subvencions concedides dins de la convocatòria corresponent a l'exercici 2008, realitzada en virtut de la Resolució de 30 de juny de 2008, de la Conselleria d'Agricultura, Pesca i Alimentació (DOCV núm. 5805, de 14 de juliol de 2008), el termini per a justificar l'adquisició o instal·lació i registre dels equips s'amplia fins al 20 de novembre de 2008.»  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 15 d'octubre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA